**2022 M. UŽIMTUMO DIDINIMO PROGRAMOS EFEKTYVUMO ANALIZĖ**

1. **BENDRA INFORMACIJA**

Klaipėdos miesto savivaldybė, vykdydama Lietuvos Respublikos vietos savivaldos įstatymo 7 straipsnio 18 punkte numatytą valstybinę (valstybės perduotą savivaldybėms) funkciją, kasmet rengia ir įgyvendina užimtumo didinimo programas, skirtas Klaipėdos miesto savivaldybės teritorijoje gyvenančių asmenų tikslinei grupei. Šioje analizėje pateikta Užimtumo didinimo programos 2022 m. vykdymo rezultatai.

2022 m. Užimtumo didinimo programa buvo vykdoma vadovaujantis Klaipėdos miesto savivaldybės 2022–2024 metų užimtumo didinimo programa (toliau – Programa), patvirtinta 2022 m. vasario 17 d. Klaipėdos miesto savivaldybės tarybos sprendimu Nr. T2-27.

**Programoje buvo numatyti pagrindiniai tikslai:**

* 1. padėti Lietuvos Respublikos užimtumo įstatymo 48 straipsnio 2 dalyje numatytiems bedarbiams integruotis į darbo rinką;
  2. mažinti socialinę įtampą ir atskirtį tarp bendruomenės narių;
  3. ugdyti bedarbių socialinius, darbinius įgūdžius ir padidinti jų galimybes susirasti darbą;
  4. didinti Klaipėdos miesto gyventojų užimtumą;
  5. mažinti piniginės socialinės paramos gavėjų skaičių Klaipėdos mieste;
  6. užtikrinti 2018–2020 m. bei 2021 m. Užimtumo didinimo programų vykdymo tęstinumą.

**Programos tikslinės bedarbių grupės** – asmenys, atitinkantys Lietuvos Respublikos užimtumo įstatymo 20 straipsnio 2 dalyje ir 48 straipsnio 2 dalyje nurodytas tikslines grupes ir bedarbio statusu registruoti Užimtumo tarnybos Klaipėdos miesto skyriuje.

**Programos tikslų buvo siekiama per šias priemones:**

1. socialinę atskirtį patiriančių asmenų integracijos į darbo rinką projektų įgyvendinimas;
2. laikinųjų darbų organizavimas.

**II. PRIEMONIŲ PLANO ĮGYVENDINIMAS**

**2.1. Programos priemonė „Socialinę atskirtį patiriančių asmenų integracijos į darbo rinką projektų įgyvendinimas“**

2022 metais buvo atrinktos ir programos priemonę „Socialinę atskirtį patiriančių asmenų integracijos į darbo rinką projektų įgyvendinimas“ (toliau – Projektų) vykdė dvi organizacijos: VšĮ Klaipėdos socialinės ir psichologinės pagalbos centras ir Edukacinis-kultūrinis centras „Metidė“.

Pateikus projektų paraiškas buvo planuojama, kad Projektų veiklose dalyvaus 41 socialinę atskirtį patiriantis asmuo. Per projektų įgyvendinimo laikotarpį nuo 2022 m. gegužės iki 2022 m. gruodžio mėn. projektų veiklose dalyvavo 55 dalyviai (žr. 1 lentelę).

1 lentelė. *Planuojamas ir faktinis projektų dalyvių skaičius*

| **Eil. Nr.** | **Organizacijos pavadinimas** | **Projekto pavadinimas** | **Numatomas projekto veiklose dalyvausiančių asmenų skaičius** | **Projekto veiklose dalyvavo asmenų skaičius** |
| --- | --- | --- | --- | --- |
| 1. | VšĮ Klaipėdos socialinės ir psichologinės pagalbos centras | Socialinę atskirtį patiriančių  asmenų integracijos į darbo  rinką projektas | 21 | 31 |
| 2. | Edukacinis-kultūrinis centras „Metidė“ | Socialinę atskirtį patiriančių  asmenų integracijos į darbo  rinką projektas II | 20 | 24 |
| **Iš viso:** | | | **41** | **55** | |

Iš visų projektuose dalyvavusių asmenų pagal tikslines grupes daugiausia buvo patiriančių socialinę riziką asmenų, t.y. 29 asmenys. Per projektų įgyvendinimo laikotarpį projektų veiklose dalyvavo 17 asmenų, atvykusių į Lietuvos Respubliką dėl Rusijos Federacijos karinių veiksmų Ukrainoje, 8 asmenys, turintys priklausomybių nuo narkotinių, psichotropinių ir kitų psichiką veikiančių medžiagų, bei 1 asmuo, gyvenantis Klaipėdos miesto savivaldybėje ir nemokantis valstybinės kalbos (žr. 2 lentelę).

2 lentelė. *Projektų dalyvių pasiskirstymas pagal tikslines grupes*

|  |  |
| --- | --- |
| **Tikslinė grupė** | **Projektuose dalyvavusių asmenų skaičius** |
| Asmenys, priklausomi nuo narkotinių, psichotropinių ir kitų psichiką veikiančių medžiagų | 8 |
| Asmenys, turintys pabėgėlio statusą ar kuriems yra suteikta papildoma ar laikinoji apsauga | 17 |
| Asmenys, patiriantys socialinę riziką | 29 |
| Asmenys, gyvenantys Klaipėdos miesto savivaldybėje, nemokantys valstybinės kalbos | 1 |
| **Iš viso** | **55** |

Iš 55-ių projektų veiklose dalyvavusių asmenų 31 asmeniui buvo suteiktas individualus ar grupinis motyvavimas, psichosocialinė pagalba, 6 asmenys buvo įdarbinti vadinamosiose „minkštosiose“ (tarpinėse) darbo vietose, 20 asmenų dalyvavo „Efektyvaus bendravimo technikos ir prieigos“ mokymuose, 21 asmuo dalyvavo „Pirmosios pagalbos, higienos“ mokymuose, 12 asmenų dalyvavo mokymuose „Savanorystės pagrindai“ bei „Kultūros vadyba ir meninis sąmoningumas“, 10 asmenų dalyvavo lietuvių kalbos mokymuose („Lietuvių kalbos pagrindai ir lietuvių kalba“). Visiems dalyviams pagal poreikį buvo suteiktos tarpininkavimo įsidarbinant ar įsidarbinus bei patikėtinio, socialinio mentoriaus ir atvejo vadybininko paslaugos (žr. 3 lentelę).

3 lentelė. *Projektų dalyviams suteiktos paslaugos*

|  |  |
| --- | --- |
| **Paslaugų pavadinimas** | **Asmenų skaičius, kuriam paslaugos buvo suteiktos** |
| Individualus ar grupinis motyvavimas, asmens poreikių vertinimas, socialinių ir darbo įgūdžių ugdymas, palaikymas ir atkūrimas | 31 |
| Psichosocialinė pagalba | 31 |
| Profesinis orientavimas, informavimas, konsultavimas | 55 |
| Bendrųjų gebėjimų ugdymas; | 24 |
| Vadinamųjų „minkštųjų“ (tarpinių) darbo vietų kūrimas | 6 |
| Tarpininkavimas ar kita pagalba įsidarbinant ir įsidarbinus | 55 |
| Patikėtinio, socialinio mentoriaus ir atvejo vadybininko paslaugos | 55 |
| 24 val. mokymai “Efektyvaus bendravimo technikos ir prieigos” | 20 |
| 24 val. mokymai “Pirmosios pagalbos, higienos” | 21 |
| 24 val. mokymai “Savanorystės pagrindai” | 12 |
| 24 val. mokymai “Kultūros vadybos ir meninio sąmoningumo” | 12 |
| 24 val. mokymai “Lietuvių kalbos pagrindai ir lietuvių kalba”, 2 lygiai | 10 |

Programoje numatyta, kad pagal Programą vykdomų integravimo į darbo rinką projektų veiklose kasmet dalyvaus apie 30 socialinę atskirtį patiriančių asmenų. Rodiklis 2022 metais pasiektas, kadangi projektų veiklose 2022 m. dalyvavo 55 asmenys.

Taip pat buvo numatyta, kad socialiai pažeidžiamų asmenų, kurie po dalyvavimo socialinei integracijai skirtose veiklose pradės ieškoti darbo, mokytis arba dirbti, dalis kasmet sudarys apie 33 proc. Remiantis Užimtumo tarnybos duomenimis, baigus programą iš visų 55-ių projekte dalyvavusių asmenų 23 asmenys įsidarbino (tai sudaro 42 proc. visų dalyvavusių projektų veiklose asmenų), 17 asmenų (31 proc. visų dalyvavusių projektų veiklose asmenų) dirbo 3 mėn. po programos.

**1 pav.** Priemonės „Socialinę atskirtį patiriančių asmenų integracijos į darbo rinką projektai“ veiklose dalyvavę asmenys

Remtasi Užimtumo tarnybos duomenimis

Iš visų 55 Programos priemonėje „Socialinę atskirtį patiriančių asmenų integracijos į darbo rinką projektų įgyvendinimas“ dalyvavusių asmenų 18 asmenų 2022 metais gavo socialinę pašalpą (tai sudaro 32 proc. visų dalyvavusių projektų veiklose asmenų).

**2.2. Programos priemonė – laikinųjų darbų organizavimas**

Programoje buvo numatyti šie laikinojo pobūdžio darbai, teikiantys socialinę naudą vietos bendruomenei, prisidedantys prie socialinės infrastruktūros palaikymo ir plėtojimo: pagalbiniai darbai visuomeninės, sveikatos priežiūros, kultūros, sporto, socialinės paskirties, švietimo objektuose ir įstaigose. Numatoma vidutinė bedarbių dalyvavimo Programoje trukmė – 2–6 mėn., tačiau ne ilgiau nei iki einamųjų metų gruodžio 15 d.

Laikinuosius darbus per 2022 m. organizavo 18 organizacijų, kurie planavo įdarbinti 58 asmenis. Rodiklis buvo pasiektas: per 2022 m. laikiniesiems darbams buvo įdarbinti 76 asmenys (žr. 4 lentelę). Vidutiniškai 1 asmuo dirbo apie 3,5 mėn.

4 lentelė. *Laikinieji darbai: planai ir rezultatai*

| **Eil. Nr.** | **Organizacijos pavadinimas** | **Planuojama įdarbinti asmenų, skaičius** | **Įdarbinta asmenų, skaičius** |
| --- | --- | --- | --- |
| 1. | VšĮ Klaipėdos specialioji mokykla-daugiafunkcis centras „Svetliačiok“ | 4 | 4 |
| 2. | Klaipėdos lopšelis-darželis „Čiauškutė“ | 2 | 3 |
| 3. | VšĮ Klaipėdos irklavimo centras | 3 | 4 |
| 4. | VšĮ Taikos Karalienės globos namai | 3 | 3 |
| 5. | Dailės klubas „Guboja“ | 2 | 4 |
| 6. | UAB „Minimelts LT“ | 2 | 2 |
| 7. | BĮ Šeimos ir vaiko gerovės centras | 3 | 3 |
| 8. | VšĮ Klaipėdos universitetas | 10 | 14 |
| 9. | Klaipėdos miesto savivaldybės Imanuelio Kanto viešoji biblioteka | 3 | 3 |
| 10. | Edukacinis-kultūrinis centras „Metidė“ | 3 | 3 |
| 11. | BĮ Sutrikusio vystymosi kūdikių namai | 4 | 7 |
| 12. | Klaipėdos Marijos Taikos Karalienės parapijos Caritas | 4 | 6 |
| 13. | Klaipėdos miesto savivaldybės kultūros centras Žvejų rūmai | 1 | 1 |
| 14. | BĮ „Klaipėdos paplūdimiai“ | 4 | 7 |
| 15. | Klaipėdos lopšelis-darželis „Obelėlė“ | 2 | 2 |
| 16. | VšĮ Turizmo ir kultūros informacijos centras | 2 | 3 |
| 17. | Žemaitijos dailininkų sąjunga | 2 | 2 |
| 18. | Klaipėdos lopšelis-darželis „Radastėlė“ | 4 | 5 |
| **Viso:** | | **58** | **76** |

Darbuotojai pagal Programą atliko šiuos pagalbinius darbus: darželio vidaus remonto darbai, žaidimų aikštelių tvarkymo darbai, teritorijų valymo ir priežiūros darbai, virtuvės pagalbiniai darbai, želdynų priežiūros darbai, kabinetų, san. mazgų valymo darbai, žolės pjovimo, lapų grėbimo, sniego kasimo darbai, botanikos sodo teritorijos priežiūra, Danės upės krantinės priežiūros darbai, bibliotekos padalinių patalpų tvarkymo darbai, rūbų rūšiavimo ir maisto dalijimo darbai socialiai remtiniems asmenims, Klaipėdos miestui priklausančių paplūdimių priežiūros darbai, kempingo teritorijos valymo darbai ir kt.

Siekiant Programoje iškeltų tikslų, buvo numatyta, kad laikiniesiems darbams kasmet bus įdarbinta apie 80 bedarbių. Taip pat Programoje buvo numatyta, kad darbo rinkoje kasmet pavyks įsitvirtinti apie 20 proc. Programos dalyvių.

Užimtumo tarnybos duomenimis, iš visų Užimtumo didinimo programoje laikinai dirbusių asmenų 21 asmuo įsidarbino (tai sudaro 28 proc. visų laikinuosius darbus dirbusių asmenų). Praėjus 3 mėn. nuo programos pabaigos, vis dar dirbo 13 asmenų (tai sudaro 17 proc. visų laikinuosius darbus dirbusių asmenų).

**2 pav.** Priemonėje „Laikinųjų darbų organizavimas“ dalyvavę asmenys

Remtasi Užimtumo tarnybos duomenimis

Iš visų 76 Programos priemonėje „Laikinųjų darbų organizavimas“ dalyvavusių asmenų 22 asmenys 2022 metais gavo socialinę pašalpą (tai sudaro 29 proc. visų laikinuosius darbus dirbusių asmenų).

1. **FINANSAVIMO PLANO ĮGYVENDINIMAS**

2022 m. Programai įgyvendinti iš valstybės biudžeto valstybinėms (perduotoms savivaldybėms) funkcijoms atlikti lėšų buvo skirta 313 773,84 Eur. Lėšos buvo paskirstytos sekančiai: Programos priemonei „Socialinę atskirtį patiriančių asmenų integracijos į darbo rinką projektų įgyvendinimas“ skirta 67 791,04 Eur, panaudota 67 791,04 Eur (100 proc. skirtų lėšų); priemonei „Laikinųjų darbų organizavimas“ skirta 233 882,80 Eur, panaudota 217 812,01 Eur; Programos administravimui buvo skirta 12 100,00 Eur, panaudota 11 391,83 Eur (žr. 5 lentelę). Nepanaudotų lėšų likutis iš viso sudaro 16 778,96 Eur (16 070,79 Eur priemonėms įgyvendinti, 708,17 Eur priemonių administravimui skirtų lėšų).

5 lentelė. *Programos priemonių įgyvendinimui paskirstytos lėšos*

|  |  |  |
| --- | --- | --- |
| **Priemonė** | **Skirta finansavimo suma (VB lėšos), Eur** | **Panaudota suma, Eur** |
| Socialinę atskirtį patiriančių asmenų integracijos į darbo rinką projektų finansavimui skirta suma, Eur | 67 791,04 | 67 791,04 |
| Laikinųjų darbų finansavimui skirta suma, Eur | 233882,80 | 217812,01 |
| Administravimui skirta suma, Eur | 12100,00 | 11391,83 |
| **Iš viso:** | **313773,84** | **296994,88** |

Programos priemonei „Socialinę atskirtį patiriančių asmenų integracijos į darbo rinką projektų įgyvendinimas“ skirtos lėšos buvo naudojamos projektų administravimui (projekto vadovo darbo užmokesčio bei buhalterio/ buhalterinių paslaugų išlaidoms padengti, bet ne daugiau kaip 20 proc. projektui skirtų lėšų), projektų vykdytojų – atvejo vadybininkų, mentorių darbo užmokesčiui kompensuoti, įdarbintų projekto dalyvių darbo užmokesčiui kompensuoti, taip pat kanceliarinėms, transporto, telekomunikacijos, patalpų eksploatavimo išlaidoms padengti, perkamoms psichologo, mokymų lektorių, viešinimo, maitinimo paslaugoms padengti.

6 lentelė. *Projektų įgyvendinimui skirtos ir panaudotos lėšos*

| **Eil. Nr.** | **Organizacijos pavadinimas** | **Skiriamas finansavimas, Eur** | **Panaudota lėšų, Eur** | **Panaudota lėšų, %** |
| --- | --- | --- | --- | --- |
| 1. | VšĮ Klaipėdos socialinės ir psichologinės pagalbos centras | 25 900,96 | 25 900,96 | 100 |
| 2. | Edukacinis-kultūrinis centras „Metidė“ | 41 890,08 | 41 890,08 | 100 |
| **Viso:** | | **67 791,04** | **67 791,04** | **100** |

Pagal priemonę „Laikinųjų darbų vykdymas“ organizacijoms, organizavusioms laikinuosius darbus, buvo kompensuojamas įdarbintų asmenų darbo užmokestis už faktiškai dirbtą laiką, taip pat nepanaudotų atostogų, privalomojo sveikatos tikrinimo ir skiepijimo nuo užkrečiamųjų ligų išlaidos bei draudėjo privalomojo valstybinio socialinio draudimo įmokos. Laikiniesiems darbams panaudota 93,13 proc. priemonei įgyvendinti paskirtų lėšų (žr. 7 lentelę).

**Lėšų nepanaudojimo priežastys:** darbuotojų kaita, jų nedarbingumas, pravaikštos, taip pat nepanaudota dalis lėšų, numatytų privalomojo sveikatos tikrinimo ir skiepijimo nuo užkrečiamųjų ligų išlaidoms. Įstaigos, organizavusios laikinuosius darbus, nurodė, kad dalis lėšų nepanaudota nes, prasidėjus programos įgyvendinimui, užtruko darbuotojų paieška ir atranka.

7 lentelė. *Laikinųjų darbų organizavimui skirtos ir panaudotos lėšos*

| **Eil. Nr.** | **Organizacijos pavadinimas** | **Skiriama finansavimo suma, Eur** | **Panaudota lėšų, Eur** | **Panaudota lėšų, %** |
| --- | --- | --- | --- | --- |
| 1. | VšĮ Klaipėdos specialioji mokykla-daugiafunkcis centras „Svetliačiok“ | 9 880,04 | 9 662,1,6 | 97,79 |
| 2. | Klaipėdos lopšelis-darželis „Čiauškutė“ | 8 360,38 | 8 043,37 | 96,21 |
| 3. | VšĮ Klaipėdos irklavimo centras | 12 653,01 | 12 653,01 | 100,00 |
| 4. | VšĮ Taikos Karalienės globos namai | 7 764,06 | 7 764,06 | 100,00 |
| 5. | Dailės klubas „Guboja“ | 8 430,54 | 8 405,54 | 99,70 |
| 6. | UAB „Minimelts LT“ | 6 879,11 | 5 969,17 | 86,77 |
| 7. | BĮ Šeimos ir vaiko gerovės centras | 13 342,39 | 9 410,02 | 70,53 |
| 8. | VšĮ Klaipėdos universitetas | 49 473,52 | 42 463,48 | 85,83 |
| 9. | Klaipėdos miesto savivaldybės Imanuelio Kanto viešoji biblioteka | 6 637,39 | 6 634,30 | 99,95 |
| 10. | Edukacinis-kultūrinis centras „Metidė“ | 10 232,44 | 10 192,03 | 99,61 |
| 11. | BĮ Sutrikusio vystymosi kūdikių namai | 19 593,34 | 16 667,03 | 85,06 |
| 12. | Klaipėdos Marijos Taikos Karalienės parapijos Caritas | 19 931,81 | 19 863,21 | 99,66 |
| 13. | Klaipėdos miesto savivaldybės kultūros centras Žvejų rūmai | 4 970,93 | 4 954,46 | 99,67 |
| 14. | BĮ „Klaipėdos paplūdimiai“ | 16 677,86 | 16 677,83 | 100,00 |
| 15. | Klaipėdos lopšelis-darželis „Obelėlė“ | 8 356,12 | 8 310,52 | 99,45 |
| 16. | VšĮ Turizmo ir kultūros informacijos centras | 7 566,02 | 7 536,02 | 99,60 |
| 17. | Žemaitijos dailininkų sąjunga | 5 410,50 | 5 368,00 | 99,21 |
| 18. | Klaipėdos lopšelis-darželis „Radastėlė“ | 17 723,34 | 17 237,80 | 97,26 |
| **Viso:** | | **23 3882,80** | **21 7812,01** | **93,13** |

1. **IŠVADOS**
2. Per 2022 metus Užimtumo didinimo programos priemones Klaipėdoje įgyvendino 20 organizacijų, iš jų 2 nevyriausybinės organizacijos, kurios vykdė Socialinę atskirtį patiriančių asmenų integracijos į darbo rinką projektus ir 18 organizacijų, kurios organizavo laikinuosius darbus.
3. 2022 metais Užimtumo didinimo programos priemonėse iš viso dalyvavo 131 dalyvis, iš jų 55 asmenys dalyvavo priemonėje „Socialinę atskirtį patiriančių asmenų integracijos į darbo rinką projektų vykdymas“, 76 asmenys dirbo laikinuosius darbus. Vidutinė vieno laikiniesiems darbams įdarbinto asmens darbo trukmė - 3,5 mėn.
4. Programoje buvo numatyta, kad socialiai pažeidžiamų asmenų, kurie po dalyvavimo socialinei integracijai skirtose veiklose pradės ieškoti darbo, mokytis arba dirbti, dalis kasmet sudarys apie 33 proc. Baigus programą iš 55 visų dalyvavusių projekte asmenų 23 asmenys įsidarbino (tai sudaro 42 proc. visų dalyvavusių projektų veiklose asmenų), 17 asmenų (tai sudaro 31 proc. visų dalyvavusių projektų veiklose asmenų) dirbo 3 mėn. po Programos.
5. Buvo siekiama, kad darbo rinkoje kasmet įsitvirtintų apie 20 proc. Programos dalyvių. Iš visų Užimtumo didinimo programoje laikinuosius darbus dirbusių asmenų 21 asmuo įsidarbino (tai sudaro 28 proc. visų laikinuosius darbus dirbusių asmenų). Praėjus 3 mėn. po programos vis dar dirbo 13 asmenų (tai sudaro 17 proc. visų laikinuosius darbus dirbusių asmenų).
6. Iš visų 55 Programos priemonėje „Socialinę atskirtį patiriančių asmenų integracijos į darbo rinką projektų įgyvendinimas“ dalyvavusių asmenų, 18 asmenų 2022 metais gavo socialinę pašalpą (tai sudaro 32 proc. visų dalyvavusių Programos priemonės projektų veiklose asmenų).
7. Iš visų 76 Programos priemonėje „Laikinųjų darbų organizavimas“ dalyvavusių asmenų, 22 asmenys 2022 metais gavo socialinę pašalpą (tai sudaro 29 proc. visų laikinuosius darbus dirbusių asmenų).
8. 2022 m. Programai įgyvendinti buvo skirta 313 773,84 Eur savivaldybei iš valstybės biudžeto valstybinėms (perduotoms savivaldybėms) funkcijoms atlikti lėšų. Programos priemonei „Socialinę atskirtį patiriančių asmenų integracijos į darbo rinką projektų įgyvendinimas“ skirta 67 791,04 Eur, panaudota 67 791,04 Eur (100 proc. skirtų lėšų); Programos priemonei „Laikinųjų darbų organizavimas“ skirta 23 3882,80 Eur, panaudota 21 7812,01 Eur; Programos administravimui buvo skirta 12 100,00 Eur, panaudota 11 391,83 Eur. Iš viso nepanaudotų lėšų likutis sudaro 16 778,96 Eur (16 070,79 Eur priemonėms įgyvendinti, 708,17 Eur priemonių administravimui skirtų lėšų).
9. Lėšų nepanaudojimo priežastys: darbuotojų kaita, jų nedarbingumas, pravaikštos, nepanaudota lėšų, numatytų privalomojo sveikatos tikrinimo ir skiepijimo nuo užkrečiamųjų ligų išlaidoms. Dalis lėšų nepanaudota dėl užsitęsusios darbuotojų paieškos ir atrankos.

Ataskaitą parengė

Idilija Valužytė,

Klaipėdos miesto savivaldybės administracijos

Socialinės paramos skyriaus vyriausioji specialistė